title: Sklep Sveta 2003/461/SZVP z dne 20. junija 2003 o izvajanju Skupnega stališča 2003/297/SZVP o Burmi/Mjanmar

text:
Pomembno pravno obvestilo

|

32003D0461

Uradni list L 154 , 21/06/2003 str. 0116 - 0123

		Sklep Sveta 2003/461/SZVPz dne 20. junija 2003o izvajanju Skupnega stališča 2003/297/SZVP o Burmi/MjanmarSVET EVROPSKE UNIJE JE –ob upoštevanju Skupnega stališča 2003/297/SZVP z 28. aprila 2003 o Burmi/Mjanmar [1] in zlasti členov 8 in 9 tega skupnega stališča v zvezi s členom 23(2) Pogodbe o Evropski uniji,ob upoštevanju naslednjega:(1) V skladu s členom 9 Skupnega stališča 2003/297/SZVP je bilo podaljšanje nekaterih sankcij, določenih v omenjenem skupnem stališču, kot tudi prepovedi, določene v členu 2(2) tega skupnega stališča, odloženih do 29. oktobra 2003, razen če Svet ne odloči drugače.(2) Svet je glede na nadaljnje poslabšanje političnega položaja v Burmi/Mjanmaru, zlasti zaradi aretacije Aung San Suu Kyi in drugih višjih članov NLD (Nacionalne zveze za demokracijo) in zaprtja njihovih uradov, odločil, da razširi področje prepovedi izdajanja vizumov in zamrznitev premoženja na še večje število članov vojaškega režima, člane vojaških in obveščevalnih služb, gospodarske interese vojaškega režima ter druge posameznike, skupine, podjetja ali entitete, povezane z vojaškim režimom, ter njihove družine in družabnike, ki oblikujejo, izvajajo ali se okoriščajo s politiko, ki preprečuje prehod Burme/Mjanmar v demokracijo. Svet je poleg tega odločil, da uveljavi prepoved tehničnega usposabljanja ali pomoči, povezane s posredovanjem, proizvodnjo, vzdrževanjem ali uporabo orožja, streliva in vojaške opreme –SKLENIL:Člen 1Seznam oseb, naveden v prilogi k Skupnemu stališču 2003/297/SZVP, se nadomesti s seznamom, navedenim v prilogi.Člen 2Odpravi se odlog določil člena 2(2) Skupnega stališča 2003/297/SZVP, kakor določa člen 9(b) omenjenega Skupnega stališča.Člen 3Ta sklep začne veljati z dnem sprejetja.Člen 4Ta sklep se objavi v Uradnem listu Evropske unije.V Bruslju, 20. junija 2003Za SvetPredsednikG. Papandreou[1] UL L 106, 29.4.2003, str. 36.--------------------------------------------------PRILOGASeznam oseb iz člena 1A. Državni svet za mir in razvoj (State Peace and Development Council- SPDC)1.Vrhovni poveljnik general Than Shwe | Predsednik (2.2.1933, Kyaukse) |2.Daw Kyaing Kyaing | Soproga vrhovnega poveljnika generala Than Shweja |3.Daw Thandar Shwe | Družinska članica vrhovnega poveljnika generala Than Shweja |4.Daw Khin Pyone Shwe | Družinska članica vrhovnega poveljnika generala Than Shweja |5.Daw Aye Aye Thit Shwe | Družinska članica vrhovnega poveljnika generala Than Shweja |6.Ma Thidar Htun | Družinska članica vrhovnega poveljnika generala Than Shweja |7.Namestnik vrhovnega poveljnika general Maung Aye | Podpredsednik (25.12.1937, Kon Balu) |8.Daw Mya Mya San | Soproga namestnika vrhovnega poveljnika generala Maung Ayeja |9.Nandar Aye | Družinski član namestnika vrhovnega poveljnika generala Maung Ayeja |10.General Khin Nyunt | Sekretar 1 (11.10.1939, Kyauktan) |11.Dr. Khin Win Shwe | Soproga generala Khin Nyuntuja |12.U Ye Naing Win | Družinski član generala Khin Nyuntuja |13.Podpolkovnik Zaw Naing Oo | Družinski član generala Khin Nyuntuja |14.Generalpodpolkovnik Soe Win | Sekretar 2 |15.Daw Than Than Nwe | Soproga generalpodpolkovnika Soe Wina |16.Generalpodpolkovnik Thura Shwe Mann | Vodja štaba, koordinator specialnih operacij |17.Daw Khin Lay Thet | Soproga generalpodpolkovnika Thura Shwe Manna |18.Generalpodpolkovnik Thein Sein | Generalov pribočnik |19.Daw Khin Khin Win | Soproga namestnika generalpodpolkovnika Thein Seina |20.Generalpodpolkovnik Thiha Thura Tin Aung Myint Oo | Glavni intendant |21.Daw Khin Saw Hnin | Soproga generalpodpolkovnika Thiha Thura Tin Aung Myint Ooja |22.Namestnik generala Kyaw Win | Poveljnik usposabljanja oboroženih sil |23.Daw San San Yee | Soproga generalpodpolkovnika Kyaw Wina |24.Generalpodpolkovnik Tin Aye | Poveljnik vojaške artilerije, vodja UMEH-a |25.Daw Kyi Kyi Ohn | Soproga generalpodpolkovnika Tin Aye |26.Generalpodpolkovnik Ye Myint | Poveljnik oddelka za specialne operacije 1 (Kachin, Chin, Sagaing, Magwe, Mandalay) |27.Dr. Tin Lay Myint | Soproga generalpodpolkovnika Ye Myinta |28.Generalpodpolkovnik Aung Htwe | Poveljnik oddelka za specialne operacije 2 (Kayah, Shan) |29.Daw Khin Hnin Wai | Soproga generalpodpolkovnika Aung Htweja |30.Generalpodpolkovnik Khin Maung Than | Poveljnik oddelka za specialne operacije 3 (Pegu, Rangoon, Irrawaddy, Arakan) |31.Daw Marlar Tint | Soproga generalpodpolkovnika Khin Maung Thana |32.Generalpodpolkovnik Maung Bo | Poveljnik oddelka za specialne operacije 4 (Karen, Mon, Tenasserim) |33.Daw Khin Lay Thet | Soproga generalpodpolkovnika Maung Boja |B. Nekdanji člani SLORC in Državnega sveta za mir in razvoj SPDC1. Generalpodpolkovnik Phone Myint (5.1.1931)2. Generalpodpolkovnik Aung Ye Kyaw (12.12.1930)3. Generalpodpolkovnik Chit Swe (18.1.1932)4. Generalpodpolkovnik Mya Thin (31.12.1931)5. Generalpodpolkovnik Kyaw Ba (7. 6. 1932)6. Generalpodpolkovnik Tun Kyi (1. 5. 1938)7. Generalpodpolkovnik Myo Nyunt (30. 9. 1930)8. Generalpodpolkovnik Maung Thint (25. 8. 1932)9. Generalpodpolkovnik Aye Thoung (13. 3. 1930)10. Generalpodpolkovnik Kyaw Min (22. 6. 1932, Hanzada)11. Generalpodpolkovnik Maung Hla12. Generalmajor Soe Myint13. Poveljnik ladjevja Nyunt Thein14. Generalmajor KyawThan (14.6.1941, Bago)C. Regionalni poveljniki1.Generalmajor Myint Swe | Rangoon |2.Daw Khin Thet Htay | Soproga generalmajorja Myint Sweja |3.Generalmajor Ye Myint | Divizija centralnega Mandalaya |4.Daw Myat Ngwe | Soproga generalmajorja Ye Myinta |5.Generalmajor Soe Naing | Divizija severozahodnega Sagainga |6.Daw Tin Tin Latt | Soproga generalmajorja Soe Nainga |7.Generalmajor Maung Maung Swe | Država severni Kachin |8.Daw Tin Tin Nwe | Soproga generalmajorja Maung Maung Sweja |9.Generalmajor Myint Hlaing | Država severovzhodni Shan (sever) |10.Daw Khin Thant Sin | Soproga generalmajorja Myint Hlainga |11.Generalmajor Khin Zaw | Trikotnik država Shan (vzhod) |12.Daw Khin Pyone Win | Soproga generalmajorja Khin Zawa |13.Generalmajor Khin Maung Myint | Država vzhodni Shan (jug) |14.Daw Win Win Nu | Soproga generalmajorja Khin Maung Myinta |15.Generalmajor Thura Myint Aung | Država Jugovzhodni Mon |16.Daw Than Than Nwe | Soproga generalmajorja Thura Myint Aunga |17.Generalmajor Thar Aye | Divizija obalni Tenasserim |18.Daw Wai Wai Khaing | Soproga generalmajorja Thar Ayeja |19.Brigadni poveljnik Ko Ko | Divizija južni Pegu |20.Daw Sát Nwan Khun Sum | Soproga brigadnega poveljnika Ko Koja |21.Generalmajor Htay Oo | Divizija jugozahodni Irrawaddy |22.Daw Ni Ni Win | Soproga generalmajorja Htay Ooja |23.Generalmajor Maung Oo | Država Zahodni Arakan |24.Dr Daw Nyunt Nyunt Oo | Soproga generalmajorja Maung Ooja |D. Namestniki regionalnih poveljnikov1.Brigadni general Hsan Hsint | Rangoon |2.Brigadni general Nay Win | Centralni del |3.Brigadni general Soe Myint | Severozahodno poveljstvo |4.Brigadni general San Tun | Severni del |5.Brigadni general Hla Myint | Severovzhodni del |6.Polkovnik Myint Aung | Vzhodni del |7.Brigadni general Myo Hla | Jugovzhodni del |8.Brigadni general Tin Latt | Obalni del |9.Brigadni general Thura Maung Ni | Južni del |10.Brigadni general Tint Swe | Jugozahodni del |11.Brigadni general Phone Swe | Zahodni del |E. Drugi državni/divizijski poveljniki1.Polkovnik Thein Kyaing | Divizija Magwe |2.Polkovnik Aung Thwin | Država Chin |3.Polkovnik Saw Khin Soe | Država Karen |4.Polkovnik Thein Swe | Država Kayah |F. Ministri1.UThanShwe | Urad predsednika vlade |2.U Pan Aung | Urad predsednika vlade |3.Daw Nyunt Nyunt Lwin | Soproga U Pan Aunga |4.Generalpodpolkovnik Min Thein | Urad predsednika SPDC |5.Daw Khin Than Myint | Soproga generalpodpolkovnika Min Theina |6.Brigadni general D O Ábel | Urad predsednika SPDC |7.Daw Khin Thein Mu | Soproga brigadnega generala D O Ábela |8.Generalmajor Nyunt Tin | Kmetijstvo in namakanje |9.Daw Khin Myo Oo | Soproga generalmajorja Nyunt Tina |10.Brigadni general Pyi Sone | Trgovina |11.Daw Aye Pyai Wai Khin | Soproga brigadnega poveljnika Pyi Soneja |12.Kalyar Pyay Wai Shan | Družinski član brigadnega poveljnika Pyi Soneja |13.Pan Thara Pyay Shan | Družinski član brigadnega poveljnika Pyi Soneja |14.Generalmajor Saw Tun | Gradnje |15.Daw Myint Myint Ko | Soproga generalmajorja Saw Tuna |16.Generalpodpolkovnik Tin Ngwe | Zadruge |17.Daw Khin Hla | Soproga generalpodpolkovnika Tin Ngweja |18.Generalmajor Kyi Aung | Kultura |19.Daw Khin Khin Lay | Sorpoga generalmajorja Kyi Aunga |20.U Than Aung | Izobraževanje |21.Daw WinShwe | Soproga U Than Aunga |22.Generalmajor Tin Htut | Električna energija |23.Daw Tin Tin Nyunt | Soproga generalmajorja Tin Htuta |24.Brigadni poveljnik Lun Thi | Energija |25.Daw Khin Mar Aye | Soproga brigadnega poveljnika Lun Thija |26.Daw Mya Sein Aye | Družinska članica brigadnega poveljnika Lun Thija |27.Generalmajor Hla Tun | Finance in dohodki |28.U Win Aung | Zunanje zadeve (28. 2. 1944, Dawei) |29.Daw San Yon | Soproga U Win Aunga |30.U Thaung Su Nyein | Družinski član U Win Aunga |31.U Aung Phone | Gozdarstvo |32.Daw Khin Sitt Aye | Soproga U Aung Phoneja |33.U Sitt Thwe Aung | Družinski član U Aung Phoneja |34.U Sitt Thwe Aung | Družinski član U Aung Phoneja |35.Prof. Dr. Kyaw Myint | Zdravje |36.Daw Nilar Thaw | Soproga prof. Dr Kyaw Myinta |37.Polkovnik TinHlaing | Notranje zadeve |38.Daw Khin Hla Hla | Soproga polkovnika Tin Hlainga |39.Generalmajor Sein Htwa | Priseljevanje in prebivalstvo, socialno skrbstvo, pomoči in ponovna naselitev |40.Daw Khin Aye | Soproga generalmajorja Sein Htwaja |41.U Aung Thaung | Industrija I |42.Daw Khin Khin Yi | Soproga U Aung Thaunga |43.Generalmajor Saw Lwin | Industrija II (1939) |44.Daw Moe Moe Myint | Soproga generalmajorja Saw Lwina |45.Brigadni general Kyaw Hsan | Informiranje |46.Daw Kyi Kyi Win | Soproga brigadnega generala Kyaw Hsana |47.UTinWinn | Delo |48.Daw Khin Nu | Soproga U Tin Winna |49.Daw May Khin Tin Win Nu | Družinska članica U Tin Winna |50.Brigadni general Maung Maung Thein | Živinoreja in ribištvo |51.Daw Myint Myint Aye | Soproga generalmajorja Maung Maung Theina |52.Brigadni general Ohn Myint | Rudarstvo |53.Daw San San | Soproga brigadnega generala Ohn Myinta |54.Maung Thet Naing Oo | Družinski član brigadnega generala Ohn Myinteja |55.Maung Min Thet Oo | Družinski član brigadnega generala Ohn Myinteja |56.USoeTha | Državno planiranje in gospodarski razvoj |57.DawKyu Kyu Win | Soproga U Soe Thaja |58.Polkovnik Thein Nyunt | Razvoj mejnih območij, nacionalne skupine prebivalstva ter razvojne zadeve |59.Daw Kyin Khine | Soproga polkovnika Thein Nyunta |60.Generalmajor Aung Min | Železnice |61.Daw Wai Wai Thar | Soproga generalmajorja Aung Mina |62.U Aung Khin | Verske zadeve |63.Daw Yin Yin Nyunt | Soproga U Aung Khina |64.U Thaung | Znanost in tehnologija |65.Daw May Kyi Sein | Soproga U Thaunga |66.Brigadni general Thura Aye Myint | Šport |67.Daw Aye Aye | Soproga brigadnega generala Thura Aye Myinta |68.Brigadni general Thein Zaw | Telekomunikacije, pošta in telegraf, hotelirstvo in turizem |69.Daw Mu Mu Win | Soproga brigadnega generala Thein Zawa |70.Generalmajor Hla Myint Swe | Transport |71.Daw San Myint | Soproga generalmajorja Hla Myint Sweja |72.Brigadni general Thein Zaw | Turizem |G. Namestniki ministrov1.U Hset Maung | Urad predsednika SPDC |2.Brigadni general Khin Maung | Kmetijstvo in namakanje |3.U Ohn Myint | Kmetijstvo in namakanje |4.Brigadni general Myint Thein | Gradnje |5.U Soe Nyunt | Kultura |6.U Myo Nyunt | Izobraževanje |7.Brigadni general Win Maung | Izobraževanje |8.U Myo Myint | Električna energija |9.U Tin Tun | Energija |10.Brigadni general Thein Aung | Energija |11.U Khin Maung Win | Zunanje zadeve |12.Brigadni general Than Tun | Finance in dohodki |13.Polkovnik Thaik Tun | Gozdarstvo |14.Prof. Dr. Mya Oo | Zdravje |15.Brigadni general Thura Myint Maung | Notranje zadeve |16.Brigadni general Aye Myint Kyu | Hotelirstvo in turizem |17.Daw Khin Swe Myint | Soproga brigadnega generala Aye Myint Kyuja |18.U Mung Aung | Priseljevanje in prebivalstvo |19.Brigadni general Thein Tun | Industrija I |20.Brigadni general Kyaw Win | Industrija I |21.Brigadni general Thein Lin | Industrija II |22.Podpolkovnik Khin Maung Kyaw | Industrija II |23.Brigadni general Aung Thein | Informiranje |24.Brigadni general Win Sein | Delo |25.U Aung Thein | Živinoreja in ribištvo |26.U Myint Thein | Rudarstvo |27.U Kyaw Tin | Razvoj mejnih območij, nacionalne skupine prebivalstva ter razvojne zadeve |28.Brigadni general Than Tun | Razvoj mejnih območij, nacionalne skupine prebivalstva ter razvojne zadeve |29.Thura U Thaung Lwin | Železnice |30.Brigadni general Thura Aung Ko | Verske zadeve |31.U Nyi Hla Nge | Znanost in tehnologija |32.Dr Chan Nyein | Znanost in tehnologija |33.U Hlaing Win | Socialno skrbstvo, pomoči in ponovna naselitev |34.Brigadni general Maung Maung | Šport |35.Brigadni general Kyaw Myint | Transport |36.U Pe Than | Transport |H. Nekdanji člani vlade1.U Khin Maung Thein | Minister za finance in dohodke (upokojen 1. 2. 2003) |2.Daw Su Su Thein | Soproga U Khin Maung Theina |3.Generalmajor Ket Sein | Minister za zdravje (upokojen 1. 2. 2003) |4.Daw Yin Yin Myint | Soproga generalmajorja Ket Seina |5.U Nyunt Swe | Namestnik ministra za zunanje zadeve |I. Drugi položaji, povezani s turizmom1.Podpolkovnik (upokojen) Khin Maung Latt | Generalni direktor |2.Kapitan (upokojen) Htay Aung | Poslovodni direktor |3.U Tin Maung Swe | Glavni direktor |4.U Khin Maung Soe | Glavni direktor |5.U Tint Swe | Glavni direktor |J. Višji uradniki Ministrstva za obrambo1.Namestnik admirala Kyi Min | Vrhovni poveljnik (mornarica) |2.Poveljnik ladjevja Soe Thein | Vodja štaba (mornarica) |3.Brigadni general Myat Hein | Vrhovni poveljnik (letalstvo) |4.Brigadni general Maung Nyo | V–Generalov pribočnik |5.Brigadni general Soe Maung | Vodja vojaškega sodstva |6.Generalmajor Lun Maung | Generalni inšpektorat |7.Brigadni general Saw Hla | Komandant vojaške policije |8.Polkovnik Sein Lin | Direktor arzenala |9.Brigadni general Kyi Win | Direktor artilerije in vojne opreme |10.Polkovnik Than Sein | Vodja bolnišničnih služb obrambnih sil |11.Brigadni general Win Hlaing | Direktor nabave |12.Brigadni general Khin Aung Myint | Direktor stikov z javnostmi in psihološko vojno |13.Brigadni general Than Maung | Direktor Ljudske milice in obmejnih sil |14.Brigadni general Aung Myint | Direktor signalizacije |15.Brigadni general Than Htay | Direktor dobave in transporta |16.Brigadni general Khin Maung Tint | Direktor tiskarne vrednostnih papirjev |17.Brigadni general Hsan Hsint | Splošna vojaška oprema |18.Namestnik admirala Kyi Min | Vrhovni poveljnik (mornarica) |19.Daw Aye Aye | Soproga namestnika admirala Kyi Mina |20.Brigadni general Myat Hein | Vrhovni poveljnik (letalstvo) |21.Daw Htwe Htwe Nyunt | Soproga brigadnega generala Myat Heina |K. Člani urada poveljnika vojaške obveščevalne službe (OCMI)1.Brigadni general Aung Zaw | Uprava |2.Brigadni general Hla Aung | Usposabljanje |3.Brigadni general Thein Swe | Mednarodni in zunanji odnosi |4.Brigadni general Kyaw Han | Znanost in tehnologija |5.Brigadni general Than Tun | Politika in protiobveščevalna služba |6.Polkovnik Hla Min | Namestnik |7.Polkovnik Tin Hla | Namestnik |8.Brigadni general Myint Zaw | Zaščita meja in obveščevalna služba |9.Brigadni general Kyaw Thein | Etnične skupine in skupine za prekinitev spopadov. Boj proti mamilom. Obveščevalna služba mornarice in letalskih sil. |10.Polkovnik San Pwint | Namestnik |L. Vojaški častniDki, ki vodijo zapore in policijoPolkovnik Ba Myint | Generalni direktor oddelka za zapore (Ministrstvo za notranje zadeve) |M. Združenje za solidarnost in razvoj (USDA)1.U Ko Lay | Župan in predsednik odbora za razvoj mesta Yangon (sekretar) |2.Daw Khin Khin | Soproga U Ko Laya |3.San Win | Družinski član U Ko Laya |4.Than Han | Družinski član U Ko Laya |5.Khin Thida | Družinski član U Ko Laya |6.U Thein Sein | Namestnik ministra za informiranje (član CEC) |7.Daw Khin Khin Wai | Soproga U Thein Seina |8.Polkovnik Thaik Tun | Namestnik ministra za gozdarstvo (član CEC) |9.Daw Nwe Nwe Kyi | Soproga Thaik Tuna |10.Myo Win Thaik | Družinski član polkovnika Thaik Tuna |11.Khin Sandar Tun | Družinski član polkovnika Thaik Tuna |12.Khin Nge Nge Tun | Družinski član polkovnika Thaik Tuna |13.Khin Ei Shwe Zin Tun | Družinski član polkovnika Thaik Tuna |14.Thura Aung Ko | Namestnik ministra za verske zadeve (član CEC) |15.Brigadni general Thein Aung | Namestnik ministra za energijo (član CEC) |16.Brigadni general Thura Myint Maung | Namestnik ministra za notranje zadeve (član CEC) |17.Zin Myint Maung | Družinski član brigadnega generala Thura Myint Maunga |18.Polkovnik Maung Par | Podžupan Yangona (član CEC) |19.Daw Khin Nyunt Myaing | Soproga polkovnika Maung Para |20.Dr Naing Win Par | Družinski član polkovnika Maung Para |21.Aung Thein Lin | Namestnik ministra za industrijo II (član CEC) |N. Osebe, ki imajo ugodnosti od vladne gospodarske politike1.U Khin Shwe | Zaykabar Co. |2.U Aung Ko Win (Saya Kyaung) | Kanbawza Bank |3.U Aik Tun | Asia Wealth Bank Olympic Co. |4.U Tun Myint Naing (Steven Law) | Asia World Co. |5.U Htay Myint | Yuzana Co. |6.Tayza | Htoo Trading |7.Daw Thidar Zaw | Soproga Tayze |O. Državne gospodarske družbe1.Polkovnik Myint Aung | MD Myawaddy Trading Company |2.Polkovnik Myo Myint | MD Bandoola Transportation Co. Ltd |3.Polkovnik Thant Zin (upokojen) | MD Myanmar Laní and Development |4.Major Hla Kyaw | Direktor Myawaddy Advertising Enterprises |5.Polkovnik Aung Sun | Md Hsinmin Cement Plant Construction Project |6.Polkovnik Ye Htut | Myanmar Economic Corporation |--------------------------------------------------


title: Sklep Komisije (EU) 2015/2463 z dne 18. decembra 2015 o poslovniku komisije iz člena 108 Uredbe (EU, Euratom) št. 966/2012 Evropskega parlamenta in Sveta

text:
               29.12.2015

               SL

               Uradni list Evropske unije

               L 342/57

         SKLEP KOMISIJE (EU) 2015/2463
   z dne 18. decembra 2015
   o poslovniku komisije iz člena 108 Uredbe (EU, Euratom) št. 966/2012 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1),
   ob upoštevanju Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (2), in zlasti člena 144 Uredbe,
   ob upoštevanju naslednjega:

               (1)

               Uredba (EU, Euratom) št. 966/2012 ustanavlja komisijo za zagotovitev centralizirane ocene situacij iz člena 106(1) Uredbe in sprejetje ustreznih priporočil (v nadaljnjem besedilu: komisija).

               (2)

               Člen 108(7) Uredbe (EU, Euratom) št. 966/2012 določa sestavo komisije in določa, da ji pomaga stalni sekretariat, ki ga zagotovi Komisija.

               (3)

               Člen 144 Delegirane uredbe (EU) št. 1268/2012 ureja organizacijo in sestavo komisije, postopke imenovanja predsednika ter obvladovanje navzkrižja interesov. Člen 144(5) določa poslovnik komisije, ki ga bo sprejela Komisija.

               (4)

               Primerno je opredeliti postopek imenovanja in razrešitve predsednika ter določiti določbe o nadomeščanju, kadar je odsoten ali ne more opravljati nalog.

               (5)

               Nujno je določiti podrobna pravila o sestavi komisije za vsak posamezen primer, zlasti glede imenovanja dveh stalnih članov, njunih namestnikov in dodatnega člana, ki zastopa odredbodajalca.

               (6)

               Zaradi ustreznega delovanja komisije je primerno, da se podrobneje določijo podporne funkcije, ki jih bo v okviru svojih postopkov zagotavljal sekretariat.

               (7)

               Podrobneje bi bilo treba določiti postopek za predložitev zadeve komisiji, zlasti v zvezi z minimalno vsebino zahtevka odredbodajalca.

               (8)

               Ker to koristi gospodarskim subjektom, je nujno treba razjasniti praktične ureditve za zagotovitev, da bo upoštevana njihova pravica do zaslišanja.

               (9)

               Primerno je opredeliti praktične ureditve za tesno sodelovanje med komisijo in Evropskim uradom za boj proti goljufijam (OLAF) zaradi upravnih dogovorov o sodelovanju in pravočasni izmenjavi informacij med Komisijo in OLAF.

               (10)

               Primerno je razjasniti pravila za sprejetje priporočil komisije.

               (11)

               Kakršna koli obdelava osebnih podatkov s strani komisije in njenega sekretariata mora biti v skladu z Uredbo (ES) št. 45/2001 Evropskega parlamenta in Sveta (3).

               (12)

               Za priporočila, ki jih sprejme komisija, bi morala veljati Uredba (ES) št. 1049/2001 Evropskega parlamenta in Sveta (4) –

         SPREJELA NASLEDNJI SKLEP:
   Člen 1
   Predmet urejanja
   Ta sklep določa poslovnik komisije iz člena 108 Uredbe (EU, Euratom) št. 966/2012 (v nadaljnjem besedilu: komisija).
   Člen 2
   Imenovanje in razrešitev predsednika
   1.   Predsednika komisije imenuje Komisija v skladu s členom 144 Delegirane uredbe (EU) št. 1268/2012.
   2.   Če predsednik preneha izpolnjevati pogoje, ki se zahtevajo za izvajanje njegovih nalog, ga Komisija lahko razreši.
   Člen 3
   Nadomeščanje predsednika
   1.   Predsednik ima namestnika, ki ga nadomešča, kadar je odsoten ali ne more opravljati nalog. Namestnik je imenovan v skladu s členom 144 Delegirane uredbe (EU) št. 1268/2012.
   2.   Kadar sta predsednik in njegov namestnik odsotna ali ne moreta opravljati nalog, nadomeščanje opravlja stalni član z najdaljšo delovno dobo (5), kakor je določeno v skladu s členom 4. V takem primeru stalnega člana, ki nadomešča predsednika, nadomesti njegov namestnik, določen v skladu z navedenim členom 4.
   Člen 4
   Imenovanje članov komisije in njihovih namestnikov
   1.   Direktor osrednje finančne službe v Generalnem direktoratu za proračun je eden od dveh stalnih članov komisije iz člena 144(2) Delegirane uredbe (EU) št. 1268/2012. Generalni direktor za proračun za svojega namestnika imenuje uradnika iz razreda AD 11 ali višjega razreda.
   Generalni direktor za proračun izmed uradnikov najmanj iz razreda AD 14 oziroma AD 11 imenuje drugega stalnega člana oziroma njegovega namestnika ad personam.
   2.   Dodatni član, ki zastopa odredbodajalca, ki je predložil zahtevek, kakor je določeno v členu 144(2) Delegirane uredbe (EU) št. 1268/2012, je imenovan v skladu s poslovnikom in notranjimi upravnimi pravili zadevne institucije, agencije, urada ali organa, kakor je določeno v členu 65(3) Uredbe (EU, Euratom) št. 966/2012.
   Člen 5
   Imenovanje opazovalcev in sodelovanje z OLAF
   1.   Opazovalci ne sodelujejo pri sprejetju priporočil s strani komisije v skladu s členom 13.
   2.   Status opazovalcev imajo predstavniki naslednjih subjektov:

               (a)

               pravna služba Komisije;

               (b)

               Evropski urad za boj proti goljufijam (OLAF), kadar zahtevek odredbodajalca med drugim temelji na informacijah, ki jih je posredoval OLAF;

               (c)

               odredbodajalci (razen odredbodajalca, ki je predložil zahtevek) Komisije, evropskega urada, ki ga je ustanovila Komisija, izvajalske agencije, druge institucije ali drugega evropskega urada, organa ali agencije, ki so udeleženi v zadevi, ki je bila predložena komisiji, ter

               (d)

               vsak drugi subjekt, ki ga povabi predsednik.

         3.   Predstavnik pravne službe se udeleži vseh sej komisije. Pravna služba je obveščena o vseh pisnih postopkih iz člena 10 in lahko predloži ustne ali pisne pripombe. To stori, če to od nje zahteva predsednik.
   4.   Kadar ima OLAF status opazovalca v skladu s točko (b) odstavka 2, tesno sodeluje s komisijo v skladu z Uredbo (EU, Euratom) št. 883/2013 Evropskega parlamenta in Sveta (6), ob ustreznem upoštevanju procesnih in temeljnih pravic ter zaščite prijaviteljev nepravilnosti. V takšnih primerih se lahko predstavniki udeležijo vseh sej komisije ter sodelujejo pri vseh ustnih in pisnih postopkih, kakor je določeno v členih 9 in 10, pri čemer lahko predložijo ustne in/ali pisne pripombe; te predložijo tudi, kadar jih k temu pozove predsednik.
   V drugih primerih se lahko OLAF pozove, da predloži zadevne informacije ali nasvete, kadar predsednik meni, da je to ustrezno za zaščito finančnih interesov Unije.
   5.   Odredbodajalci s statusom opazovalca v skladu s točko (c) odstavka 2 se udeležijo vseh sej komisije. Obveščeni so o vseh pisnih postopkih iz člena 10 in lahko predložijo ustne ali pisne pripombe.
   6.   Drugi opazovalci se sej komisije udeležijo, kadar jih povabi predsednik, na njegov poziv pa lahko tudi predložijo ustne in pisne pripombe.
   Člen 6
   Preprečevanje in obvladovanje navzkrižja interesov
   1.   Vsi člani ali opazovalci, katerih sodelovanje v posvetovanjih komisije bi lahko pomenilo navzkrižje interesov v zvezi z določeno točko dnevnega reda, o tem nemudoma obvestijo predsednika in sekretariat, v vsakem primeru pa pred začetkom posvetovanj.
   2.   Če se odkrije navzkrižje interesov, se član ali opazovalec umakne ter ne sodeluje v razpravi v zadevni točki dnevnega reda in ne sodeluje v posvetovanjih, sprejemanju soglasja ali glasovanju, kadar je to primerno.
   3.   Od članov in opazovalcev se zahteva, da pred začetkom posvetovanj komisije za vsako posamezno zadevo podpišejo izjavo o odsotnosti navzkrižja interesov.
   4.   Kadar se v navzkrižju interesov v zvezi z določeno točko dnevnega reda znajde predsednik, o tem obvesti sekretariat in ne sodeluje v razpravi. V takšnih primerih predsednika nadomesti njegov namestnik.
   5.   Odstavki 1, 2 in 3 se smiselno uporabljajo za namestnika predsednika, namestnika članov in člane sekretariata komisije.
   Člen 7
   Stalni sekretariat
   1.   Sekretariat komisije zagotavlja Generalni direktorat za proračun, kateremu je tudi upravno priključen.
   2.   Naloge sekretariata so določene v skladu s členom 144 Delegirane uredbe (EU) št. 1268/2012. Sekretariat zlasti:

               (a)

               preveri, da so zahtevki za predložitev zadeve komisiji popolni, preden se posredujejo predsedniku in članom;

               (b)

               opredeli vse druge odredbodajalce, udeležene v zadevi, ki so lahko predlagani za morebitne opazovalce;

               (c)

               opredeli zadeve, v katerih bi moral biti OLAF pozvan, da zagotovi ustrezne informacije ali nasvete, kakor je določeno v drugem pododstavku člena 5(4);

               (d)

               sestavi dnevni red sej komisije na odgovornost predsednika ter ga pošlje članom in opazovalcem;

               (e)

               udeleži se posvetovanj komisije in sestavi zapisnik za vsako sejo;

               (f)

               obvesti gospodarske subjekte in druge zadevne odredbodajalce v skladu s členom 108(8) Uredbe (EU, Euratom) št. 966/2012;

               (g)

               obvesti odredbodajalca, ki je predložil zahtevek, o priporočilu, ki ga je sprejela komisija;

               (h)

               obravnava zahtevke za dostop do dokumentov komisije, zlasti njenih priporočil, v skladu z Uredbo (ES) št. 1049/2001.

         Člen 8
   Predložitev zadev komisiji
   1.   Komisija se skliče na zahtevo katerega koli odredbodajalca Komisije, druge institucije, evropskega urada, ki ga je ustanovila Komisija, izvajalske agencije ali drugega evropskega urada, organa ali agencije.
   2.   Zahtevek, ki se sekretariatu po elektronski pošti predloži na naslov Panel-secretariat-BUDG@ec.europa.eu, mora biti šifriran v skladu s pravili o šifriranju, ki veljajo za Komisijo.
   3.   Kadar je odredbodajalec seznanjen z informacijami iz členov 106(2) in 108(3) Uredbe (EU, Euratom) št. 966/2012, zadevo predloži komisiji najpozneje dva meseca po seznanitvi s temi informacijami, razen v ustrezno utemeljenih primerih.
   4.   Zahtevek odredbodajalca, ki zadevo predloži komisiji, mora vsebovati informacije iz člena 108(8)(a) Uredbe (EU, Euratom) št. 966/2012. Odredbodajalec prav tako posreduje vse zadevne informacije, zlasti poročila OLAF, kadar informacije posreduje OLAF v skladu s členoma 7(6) in 11 Uredbe (EU, Euratom) št. 883/2013.
   5.   Obdobje iz člena 108(8)(f) Uredbe (EU, Euratom) št. 966/2012 se lahko začne samo na podlagi zahtevka, kateremu so priložene informacije iz odstavka 4.
   6.   Zahtevek je dolg največ deset strani, kar ne vključuje prilog, razen v zadevah, ki so še posebej pravno in dejansko zapletene.
   Člen 9
   Sklic seje
   Sejo komisije skliče predsednik, da:

               (a)

               se določi predhodna pravna opredelitev, kakor je določeno v členu 108(8)(b) Uredbe (EU, Euratom) št. 966/2012;

               (b)

               se sprejme priporočilo, kakor je določeno členu 108(9) navedene uredbe.

         Člen 10
   Pisni postopek
   1.   Na pobudo predsednika ali zahtevo člana komisije se lahko predhodna pravna opredelitev določi in priporočilo sprejme s pisnim postopkom. Vsak član komisije in/ali predsednik lahko nasprotuje uporabi pisnega postopka. V takšnih primerih predsednik v razumnem času skliče sejo odbora.
   2.   Predsednik določi rok za pisni postopek glede na nujnost zadeve, pri čemer upošteva roke iz člena 12.
   Člen 11
   Pravica do predložitve pisnih opažanj
   1.   Komisija upošteva pravico zadevnega gospodarskega subjekta, da predloži opažanja v skladu s členom 108(8) Uredbe (EU, Euratom) št. 966/2012.
   2.   Za razkritje informacij, ki izhajajo iz preiskav, ki jih izvaja ali koordinira OLAF, ali so z njimi povezane, je potrebna privolitev OLAF, ki se pridobi v okviru ustnega ali pisnega postopka iz člena 5(4).
   3.   Kadar zahtevek odredbodajalca temelji na informacijah, ki jih je posredoval OLAF, in za zagotovitev, da se ohrani zaupnost preiskav, ki jih izvaja ali koordinira OLAF, nacionalnih preiskav ali sodnih postopkov, če je OLAF z njimi seznanjen, se komisija posvetuje z OLAF, preden uradno obvesti gospodarski subjekt iz člena 108(8) Uredbe (EU, Euratom) št. 966/2012.
   4.   Gospodarski subjekt sekretariatu opažanja v pisni obliki predloži po elektronski pošti na naslov Panel-secretariat-BUDG@ec.europa.eu, in sicer v obliki navadnega elektronskega dokumenta, narejenega s programsko opremo za oblikovanje besedila.
   5.   Pisna opažanja so načeloma lahko dolga največ deset strani, kar ne vključuje prilog, razen v zadevah, ki so še posebej pravno in dejansko zapletene.
   Člen 12
   Veljavni roki
   1.   Veljavni roki, v katerih komisija sprejme priporočilo, so roki iz člena 108(8)(f) Uredbe (EU, Euratom) št. 966/2012.
   2.   Zlasti kadar je treba prevesti opažanja, ki jih predloži gospodarski subjekt, lahko nastane izreden in ustrezno utemeljen primer, zaradi česar se lahko podaljša rok za sprejetje priporočila komisije.
   Člen 13
   Sprejetje priporočila
   Komisija si prizadeva, da doseže soglasje.
   Če soglasje ni doseženo, se o zadevi glasuje, pri čemer:

               (a)

               ima predsednik en glas;

               (b)

               imata stalna člana skupaj en glas;

               (c)

               ima dodatni član, ki zastopa odredbodajalca, ki je predložil zahtevek, en glas.

         Stališče komisije se sprejme z absolutno večino.
   Člen 14
   Obveščanje o priporočilu
   1.   Komisija o priporočilu takoj obvesti odredbodajalca, ki je predložil zahtevek.
   2.   Komisija o priporočilu hkrati obvesti opazovalce, če obstajajo, ter OLAF, kadar zadeva temelji na informacijah, ki jih je posredoval OLAF.
   Člen 15
   Zaupnost posvetovanj
   Posvetovanja komisije so in ostanejo tajna.
   Člen 16
   Varstvo osebnih podatkov
   Kakršna koli obdelava osebnih podatkov s strani komisije in njenega sekretariata je v skladu z Uredbo (ES) št. 45/2001.
   Člen 17
   Prehodne določbe
   Do imenovanja predsednika in njegovega namestnika naloge predsednika komisije izvaja stalni član z najdaljšo delovno dobo.
   Člen 18
   Ta sklep začne veljati dan po objavi v Uradnem listu Evropske unije.

      V Bruslju, 18. decembra 2015

            Za Komisijo

            Predsednik

         Jean-Claude JUNCKER

      (1)  UL L 298, 26.10.2012, str. 1.

      (2)  UL L 362, 31.12.2012, str. 1.

      (3)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (4)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).

      (5)  Uporabljajo se pravila Komisije o delovni dobi.

      (6)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL L 248, 18.9.2013, str. 1).


title: Sklep Evropskega parlamenta (EU, Euratom) 2017/1744 z dne 27. aprila 2017 o razrešnici glede izvrševanja proračuna Evropskega skupnega podjetja za ITER in razvoj fuzijske energije (Fuzija za energijo) za proračunsko leto 2015

text:
               29.9.2017

               SL

               Uradni list Evropske unije

               L 252/361

         SKLEP EVROPSKEGA PARLAMENTA (EU, Euratom) 2017/1744
   z dne 27. aprila 2017
   o razrešnici glede izvrševanja proračuna Evropskega skupnega podjetja za ITER in razvoj fuzijske energije (Fuzija za energijo) za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega skupnega podjetja za ITER in razvoj fuzijske energije za proračunsko leto 2015,

               —

               ob upoštevanju poročila Računskega sodišča o zaključnem računu Evropskega skupnega podjetja za ITER in razvoj fuzijske energije za proračunsko leto 2015 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice skupnemu podjetju glede izvrševanja proračuna za proračunsko leto 2015 (05875/2017 – C8-0085/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za jedrsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (4), zlasti člena 5(3),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5),

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0108/2017),

               1.

               podeli razrešnico direktorju Evropskega skupnega podjetja za ITER in razvoj fuzijske energije glede izvrševanja proračuna skupnega podjetja za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 473, 16.12.2016, str. 33.

      (2)  UL C 473, 16.12.2016, str. 34.

      (3)  UL L 298, 26.10.2012, str. 1.

      (4)  UL L 90, 30.3.2007, str. 58.

      (5)  UL L 328, 7.12.2013, str. 42.


title: 2013/787/EU: Sklep Evropskega parlamenta in Sveta z dne 11. decembra 2013 o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/011/DK/Vestas, Danska)

text:
               21.12.2013

               SL

               Uradni list Evropske unije

               L 349/95

         SKLEP EVROPSKEGA PARLAMENTA IN SVETA
   z dne 11. decembra 2013
   o uporabi Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2012/011/DK/Vestas, Danska)
   (2013/787/EU)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), zlasti točke 28 tega sporazuma,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2), zlasti člena 12(3) Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, odpuščenim zaradi velikih strukturnih sprememb v svetovnih trgovinskih tokovih, ki so posledica globalizacije, ter za pomoč pri njihovi ponovni vključitvi na trg dela.

               (2)

               Medinstitucionalni sporazum z dne 17. maja 2006 omogoča uporabo sredstev ESPG do letne zgornje meje 500 milijonov EUR.

               (3)

               Danska je 21. decembra 2012 vložila vlogo za uporabo sredstev sklada ESPG v zvezi z odpuščenimi delavci v podjetju Vestas Group in jo dopolnila z dodatnimi informacijami do 16. julija 2013. Vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 6 364 643 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je vložila Danska –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2013 se iz Evropskega sklada za prilagoditev globalizaciji uporabi vsota 6 364 643 EUR v odobritvah za prevzem obveznosti in odobritvah plačil
   Člen 2
   Ta sklep se objavi v Uradnem listu Evropske unije.

      V Strasbourgu, 11. decembra 2013

            Za Evropski parlament

            Predsednik

         M. SCHULZ

            Za Svet

            Predsednik

         V. LEŠKEVIČIUS

      (1)  UL C 139, 14.6.2006, str. 1.

      (2)  UL L 406, 30.12.2006, str. 1.


title: Sklep Sveta (EU) 2016/367 z dne 4. marca 2016 o sklenitvi Sporazuma o sodelovanju med Evropsko unijo in njenimi državami članicami ter Kraljevino Norveško na področju satelitske navigacije

text:
               15.3.2016

               SL

               Uradni list Evropske unije

               L 68/16

         SKLEP SVETA (EU) 2016/367
   z dne 4. marca 2016
   o sklenitvi Sporazuma o sodelovanju med Evropsko unijo in njenimi državami članicami ter Kraljevino Norveško na področju satelitske navigacije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 171 in 172 v povezavi s členom 218(6))(a) ter prvega pododstavka člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Komisija je s pogajanji dosegla Sporazuma o sodelovanju med Evropsko unijo in njenimi državami članicami ter Kraljevino Norveško na področju satelitske navigacije (2) (v nadaljnjem besedilu: Sporazum), ki je bil podpisan 22. septembra 2010.

               (2)

               Ta sporazum ureja zadeve, ki spadajo na področje pristojnosti Unije ter držav članic.

               (3)

               V skladu s členom 12(4) Sporazuma in sklepom o njegovem podpisu (3) Sporazum začasno uporabljata Unija, in sicer glede elementov, ki spadajo v njeno pristojnost, ter Kraljevina Norveška, dokler niso zaključeni postopki za njegovo sklenitev.

               (4)

               Sporazum, ki ga bodo morale ratificirati tudi države članice, bi moral biti odobren v imenu Unije glede zadev, ki spadajo v njeno pristojnost –

         SPREJEL NASLEDNJI SKLEP:
   Člen 1
   Sporazum o sodelovanju med Evropsko unijo in njenimi državami članicami ter Kraljevino Norveško na področju satelitske navigacije se odobri v imenu Unije (4).
   Člen 2
   Ta sklep začne veljati na dan sprejetja.

      V Bruslju, 4. marca 2016

            Za Svet

            Predsednica

         S.A.M. DIJKSMA

      (1)  UL C 131E, 8.5.2013, str. 155.

      (2)  UL L 283, 29.10.2010, str. 12.

      (3)  UL L 283, 29.10.2010, str. 11.

      (4)  Generalni sekretariat Sveta bo v Uradnem listu Evropske unije objavil datum začetka uporabe Sporazuma.